CHO ออกหุ้นกู้ 700 ลบ. อายุ 2 ปี ดบ. 7% ขายสถาบัน-รายใหญ่ 25-28 ม.ค.64 ชูเรตติ้งทริส “B+”
CHO ออกหุ้นกู้ 700 ลบ. อายุ 2 ปี ดบ. 7% ขายสถาบัน-รายใหญ่ 25-28 ม.ค.64 ชูเรตติ้งทริส "B+"
23 ธ.ค. 2563

บริษัท ช ทวี จำกัด (มหาชน) หรือ CHO ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ ครั้งที่ 1/2564 มูลค่า 700 ล้านบาท อายุ 2 ปี ครบกำหนดไถ่ถอนปี พ.ศ.2566 อัตราดอกเบี้ยคงที่ 7.0% ต่อปี ชำระดอกเบี้ยทุกๆ 3 เดือน เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลา 25-28 ม.ค.64 โดย บล.คิงส์ฟอร์ด และ บล.เคทีบี (ประเทศไทย) เป็นผู้จัดการการจัดจำหน่าย
ขณะที่บริษัท ทริสเรทติ้ง จำกัด จัดอันดับความน่าเชื่อถือของบริษัทอยู่ที่ “B+” แนวโน้มอันดับเครดิต “Stable” เมื่อวันที่ 23 พ.ย.63
ทั้งนี้ บริษัทจะนำเงินไปใช้คืนหุ้นกู้ CHO212A ที่จะครบกำหนดไถ่ถอนวันที่ 22 ก.พ.64 จำนวน 545.30 ล้านบาท และลงทุนขยายศักยภาพผลิตภัณฑ์กลุ่มบริหารโครงการ งานบริการซ่อมบำรุง รถโดยสารขนาดใหญ่ รถบรรทุก ลงทุนในกลุ่มสินค้าออกแบบพิเศษ เพื่อขยายกำลังการผลิตการประกอบการรถลำเลียงอาหาร ยานยนต์ออกแบบพิเศษเพื่อการพาณิชย์ เครื่องมือ และอุปกรณ์ที่ใช้ในการผลิต ซ่อมบำรุง และเป็นเงินทุนในการดำเนินการโครงการใหญ่ ซึ่งมีการทยอยจ่ายเงิน ดังนั้นในระยะเวลาที่ยังไม่มีการใช้เงินตามแผน รวมทั้งชำระคืนเงินกู้ยืมจากสถาบันการเงินเพื่อรักษาการดำรงอัตราส่วนหนี้สินต่อส่วนของผู้ถือหุ้นไม่ให้สูงขึ้นตามแผน